हरियाणा में सड़क हादसे में 22 विदेशियों सहित 35 घायल  
हरियाणा में मंगलवार सुबह एक पर्यटक बस एक ट्रक से टकरा गई। इस हादसे में 22 विदेशी पर्यटकों सहित करीब 35 लोग घायल हो गए।
हरियाणा में मंगलवार सुबह एक पर्यटक बस एक ट्रक से टकरा गई। इस हादसे में 22 विदेशी पर्यटकों सहित करीब 35 लोग घायल हो गए। यह दुर्घटना राष्ट्रीय राजमार्ग पर सुबह 5.30 बजे हुई। पर्यटक बस हिमाचल प्रदेश के धर्मशाला से दिल्ली जा रही थी।  प्रदेश की राजधानी चंडीगढ़ से 120 किलोमीटर दूर स्थित मधुबन में एक पुलिस अधिकारी ने कहा कि 22 विदेशियों सहित कुल 35 लोग घायल हुए हैं और उन्हें अस्पताल ले जाया गया है। सभी को हल्की चोटें आई हैं। उन्होंने कहा कि विदेशियों में रूस, इटली, जर्मनी और स्पेन सहित कई देशों के नागरिक शामिल हैं।